
J E G Y Z Ő K Ö N Y V
a Nagykanizsa, Garay u. 12-14. Társasház közgyűléséről

	Készült:
	2015. június 17.-én Nagykanizsa, Garay u.14. előtti terasz

	Jelen vannak:
	jelenléti ív szerint

Markotán Tibor közös képviselő

Baracskai László közös képviselő

Gaál Ferencné közös képviselő

	Tárgy:
	1. Közgyűlés levezető elnök, jegyzőkönyvvezető, hitelesítők megválasztása.

2. Szervezeti és Működési Szabályzat, lépcsőházankénti külön gazdálkodás írásos rögzítése.


A 2015. június 17. nap 18,00 órára összehívott közgyűlés a 2003. évi CXXXIII. Tv. alapján határozatképes, jelen van 7705/10000 tulajdoni hányad.
1. Közgyűlés levezető elnök, jegyzőkönyvvezető, hitelesítők megválasztása:
Markotán Tibor előadta, hogy a közgyűlés levezető elnöki teendőit, mint közös képviselő, ő látná el. Van-e más javaslat, ellenvélemény?

(szavazás)
1/150617 HATÁROZAT
A szavazat meghozatalánál jelen van 7705/10000 tulajdoni hányad, a 2003. évi CXXXIII. Tv. alapján jelenlevők határozatképesek.

Jelenlévők 7705/10000 igen szavazással, 0/10000 ellenvéleménnyel és 0/10000 tartózkodással döntöttek: a közgyűlés levezető elnöki teendőit Markotán Tibor látja el.
Markotán Tibor javasolta, hogy jelenlévők a közgyűlés jegyzőkönyvének magnófelvételről történő elkészítését fogadják el. Van-e más javaslat, ellenvélemény?

(szavazás)
2/150617 HATÁROZAT
A szavazat meghozatalánál jelen van 7705/10000 tulajdoni hányad, a 2003. évi CXXXIII. Tv. alapján jelenlevők határozatképesek.

Jelenlévők 7705/10000 igen szavazással, 0/10000 ellenvéleménnyel és 0/10000 tartózkodással döntöttek: a közgyűlés jegyzőkönyvét magnófelvételről készítik el.
A jegyzőkönyv hitelesítését a jelenlévő Kopácsi Józsefné és Papp Zoltán tulajdonostársak végzik.
(szavazás)

3/150617 HATÁROZAT
A szavazat meghozatalánál jelen van 7705/10000 tulajdoni hányad, a 2003. évi CXXXIII. Tv. alapján jelenlevők határozatképesek.

Jelenlévők 7705/10000 igen szavazással, 0/10000 ellenvéleménnyel és 0/10000 tartózkodással döntöttek: a közgyűlési jegyzőkönyv hitelesítését a jelenlévő Kopácsi Józsefné és Papp Zoltán tulajdonostársak végzik.

2. Szervezeti és Működési Szabályzat, lépcsőházankénti külön gazdálkodás írásos rögzítése:
Markotán: abból indultunk ki, hogy 40 éve itt külön élnek, külön gazdálkodnak. Ezt a közös közgyűlést szándékosan nem én kezdeményeztem, nekem semmi közöm az önök lépcsőházához. Ez úgy történt, hogy az általam képviselt lépcsőházban közgyűlést tartottam az előterjesztéssel, ami akkor még a Tuboly Tibor által képviselt lépcsőház volt. Ott a Tibor kezébe adtam ezeket a dokumentumokat és ezt ő terjesztette elő. Illetve amikor a D lépcsőházról volt szó, a Gaálnét kerestem meg ezzel. Én segíteni szerettem volna azzal, amikor a Gaálné azt mondta, hogy összehív egy lakógyűlést és lakók döntsék el, hogy mi legyen. Az a dokumentum, amit másolatban eljuttattam önökhöz, arról szól, amiről most beszélünk.
Lakó: ezt akarjuk mi mindannyian megtudni, mert senki nem akar a másik helyett fizetni.

Gaálné: úgy indult el, hogy a 6 lépcsőházat egy képviselő képviselje.

Markotán: nem, ezt ki mondta?
Gaálné: kérték a lakók, hogy továbbra is mi önállóan legyünk.

Lakó: sok mendemonda volt.

Markotán: az elején úgy indult el, amikor a jegyző küldte a levelet, ahogy a Gaálné mondja.
Baracskai: abból indult ki a dolog, hogy ha az alapító okirat szerint a társasház egy és oszthatatlan, csak egy közös képviselő képviselheti a társasházat. Erről a társasházi törvény rendelkezik. Az összes tulajdonos bizonyos szavazati hányadával meg kellett volna választani egy képviselőt. Ez a társasház önmagában így működhetne. Külön képviselőket lehet választani részközgyűlésenként, de senki nem választott volna még egy közös képviselőt. Ezért mondta a jegyző azt, hogy ha a társasház nem egyezik meg abban, hogy az osztatlan közösből az SZMSZ alapján különválnak és külön működnek, egységet kell hogy képezzen a társasház, és egy képviselő képviselheti. Ezt a törvény egyértelműen írja elő. Mivel nincsenek szétszedve, van még egy választási lehetőség. A földhivatalnál lehetett volna kérvényezni egy különválást. Le lehetett volna válni szerkezet alapján, de ez egy hosszadalmas procedúra, és sok pénzbe kerül, tervezési költség, ügyvédi költség, stb.. Az SZMSZ azt mondja ki, hogy külön gazdálkodik mindegyik társasház, és az itt valaki által felvett pénzért nem kell felelősséget vállalni a másiknak. Jelen pillanatban felelősséget vállalnak a másik lépcsőházért. Ha különválunk nem fog felelősséggel tartozni a másik lépcsőházért.

Csárdiné: magyarázza meg azoknak, akik itt vannak, ha a másik lépcsőház vesz fel egymilliót és nem törleszt, a többi lépcsőház köteles fizetni?

Baracskai: igen.

Markotán: a mai állapot szerint, mert az SZMSZ nincs elfogadva.

Baracskai: nem értik a lényeget, most szabálytalanul működik a társasház. Ha ezt megszüntetjük, SZMSZ-ben rögzítjük, hogy a 6 lépcsőház külön működik, akkor nem felelős a másik lépcsőház által felvett hitelért. A bankok elfogadják a külön SZMSZ-eket. Lehet indítani úgy pénzügyi tranzakciót, hogy a másik lépcsőházért felelősséget nem vállalnak.

Lakó: ha ezt leírjuk.

Baracskai: ezt kell leírni az SZMSZ-ben. Mindenki ezt szeretné. Azt kell megoldani, hogy formába öntsük, és ezt el fogja fogadni a jegyző is, és az összes társasháznak jó lesz. 

Lakó: ha én nem írom alá?
Baracskai: lényegtelen, mert jelen pillanatban osztatlan közösben vannak. Minden tulajdonos egyenlő felelősséggel tartozik.
Gaálné: megtartottuk a részközgyűlést, és mind a 24 tulajdonos az mellett érvelt, hogy mi ki szeretnénk válni erről a helyrajzi számról.
Markotán: jelen pillanatban, hogy a külön gazdálkodás nincs leírva, a papírok szerint egy társasház, egy lakóközösség, és törvénytelen a működés. Ha ezt szeretnénk törvényes keretek közé szorítani, ami most a valóság, azt kell rögzíteni papíron. Ha elolvassák a működési szabályzatot, ezt tartalmazza. Ha önök önálló alapító okirat szerint szeretnének működni, akkor kérem, hogy kezdeményezzék. Keressen meg erre szakembert, műszaki, jogi szakember szükséges hozzá. Én úgy gondolom, az összes többi lépcsőház nem lesz ellene. Ez nem kevés költséggel és munkával jár. Ha önök úgy gondolják, hogy keresztül tudják vinni és vállalják a költségeit, azt javaslom, kezdeményezzék és a másik 5 lépcsőház nem fogja ezt megakadályozni. Amíg ez nem következik be, addig törvénytelen a működés.

Lakó: ha azaz egy különválik, a többinek is meg kell ezt csinálni?

Markotán: nem.

Lakó: ennyi időn keresztül nem tudták, hogy így működik a lépcsőház?
Markotán: a fő probléma a gazdasági körülményeinkkel van. Amíg a társasházaknál nem zárták le a vizet, villanyt, addig senki nem foglalkozott ezzel. Amikor a társasházaknál anyagi problémák jöttek elő, akkor kezdték a bankok elővenni a jogszabályt, ami nem tegnap keletkezett. A társasházi törvény 1952 óta létezik, mindig is ezt írta le. Az 1997 éviben le volt írva az egyetemlegesség, csak senki nem foglalkozott vele, mert nem volt fontos.

Lakó: mindegyik lépcsőháznak van képviselője, ha a képviselő összeszedi a pénzt, nem tudja, hogy az a lakó tartozik, és be kell hajtani.

Markotán: dehogynem. 

Lakó: az egyik lakónál be tudja hajtani, a másiknál miért nem lehet?
Markotán: az illető közös képviselő felelőssége.

Lakó: mit csinálnak Pesten, Kaposváron, lezárják a vizet, gázt, és közös lépcsőházak vannak, és addig nem kapcsolják vissza, amíg ki nem fizetik.

Baracskai: egy lakónál nem kapcsolják le, csak az egész társasházban. A társasháznak dönteni kell, hogy valamilyen megoldással kizárják a rendszerből. Most nem lehet felvenni hitel, a bank nem ad hitelt, mert nincs külön a lépcsőház. Mindenki külön működik, de nem tudok SZMSZ-t letenni, hogy külön gazdálkodom. 

Knausz Ferenc: ha jól értem a dolgot, szeretnének olyan működési szabályzatot megszavaztatni, hogy minden lépcsőház külön legyen és nincs probléma.

Markotán: így van.

Knausz: ha megszavazzuk a működési szabályzatot, mindenki marad a külön kis lépcsőházában. Most azt kell megszavazni, hogy megtartjuk az eddigi kereteket, ehhez kell egy írásos forma. Mi a javaslat?
Markotán: megkapták, önöknél van, nincs semmi titok benne, bárkivel meg tudták konzultálni. Olvassák el, vigyék el bárkihez, annak a tartalmának a tudatában, ha azt tartalmazza, amiről most beszéltünk, nyugodt szívvel írják alá. Az a probléma, hogy egy éve húzódik ez, és egy éve mindenki megkapta a postaládájába, hogy el tudja olvasni, hogy tudja kontrollálni, hogy az van leírva, amiről most beszéltünk. Ha ezek után azt mondják, hogy nem tudják mi van leírva benne, akkor gond van, mert mindenkinek a kezébe adtuk valamilyen módon. Ezen a közgyűlésen szavazni kellene. Ha önök azt mondják, hogy nem tudják mi van abban leírva, akkor miről fognak szavazni? Itt a D lépcsőházról van szó, mert a másik 5 lépcsőház a korábbiakban a különgazdálkodást, szabályzatot elfogadta, és csak azért nem sikerült a földhivatalba beadni, mert a földhivatal azt mondta, hogy van itt egy D lépcsőház, aki nem mondott semmit.

Papp Zoltán: van egy egyszerű többség, ha a D lépcsőház nem jön el, akkor mi van?
Baracskai: a teljes lakóknak az 50%+1 szavazata kell, az meg is van.

Markotán: van-e még valakinek véleménye?

Baracskai: nem tudom hányan vannak itt a D lépcsőházból.

Lakó: mindenki.

Baracskai: egy műszaki leválás nem kevés pénz lesz, nagyon drága dolog lesz, felesleges pénzkidobás. Ha jogilag külön van, mechanikailag külön vette, vagy nem, az már mindegy. Külön mérők vannak, külön tud mindent fizetni. Ha mechanikailag le akarja választani, kap egy új helyrajzi számot, újra fognak osztani mindent, lakcímet, igazolványokat, kártyákat, minden egyéb biztonsági ajtót be kell építeni a két lépcsőház között. Most jogilag fogunk különválni. Felesleges pénz manőverbe fognak belemenni. Ettől függetlenül joguk lesz különválni, senki nem fogja ezt meggátolni.
Markotán: van-e valakinek még hozzászólása? A szavazásra a kérdést úgy teszem fel, hogy azt a működési szabályzatot, amit mindenki megkapott, elolvashatott, és azt tartalmazza, hogy a továbbiakban is a 6 lépcsőház önállóan gazdálkodik, önállóan dönt a saját lépcsőházát érintő pénzügyi dolgokban, ezt el tudják-e fogadni?
(szavazás)

Markotán: ennek a szavazásnak az eredménye az, hogy a Garay 12-14 társasház többsége úgy döntött, hogy a külön gazdálkodást, és az azt rögzítő SZMSZ-t elfogadja. 
4/150617 HATÁROZAT
A szavazat meghozatalánál jelen van 7705/10000 tulajdoni hányad, a 2003. évi CXXXIII. Tv. alapján jelenlevők határozatképesek.

Jelenlévők 6224/10000 igen szavazással, 1481/10000 ellenvéleménnyel és 0/10000 tartózkodással döntöttek: a Garay 12-14 társasházban a külön gazdálkodást, és az azt rögzítő előterjesztett szervezeti és működési szabályzatot módosítás nélkül elfogadták, a Markotán Tibor közös képviselőt meghatalmazták annak aláírására, és felkérték, hogy gondoskodjék a szervezeti és működési szabályzat ingatlan-nyilvántartásba történő benyújtásáról és a társasház alapító okiratához történő csatolásáról.
Markotán: Erről készül egy jegyzőkönyv, ezt a földhivatalhoz beadjuk, hogy rögzítsék a külön gazdálkodásunkat. Ha ezzel a közgyűlési döntéssel valaki nem ért egyet, a törvény szerint meg tudja támadni. Ha a D lépcsőház kezdeményezi a különválást, nem fogjuk akadályozni. Köszönöm a megjelenésüket.

Más hozzászólás nem volt, Markotán Tibor bezárta a közgyűlést.
k.m.f.

